b'\n_START_ARTICLE_\nOtro\xc5\xa1ki pevski zbor RTV Slovenija\n_START_PARAGRAPH_\nOtro\xc5\xa1ki zbor RTV Slovenija je nastal leta 1957 na pobudo pedagoga in skladatelja Janeza Bitenca. V za\xc4\x8detku ga je vodil zborovodja in skladatelj glasbe za otroke Janez Kuhar, ki je bil s svojo prijazno naravo kot magnet za otroke. V prvih letih sta za Otro\xc5\xa1ki zbor pisala predvsem Janez Bitenc in Janez Kuhar. Leta 1968 je vodstvo zbora prevzel zborovodja Matev\xc5\xbe Fabijan. Zbor je v petdesetih letih delovanja posnel ve\xc4\x8d tiso\xc4\x8d pesmi za otroke. Od leta 2002 dalje ga vodi uveljavljena in priznana dirigentka Anka Jazbec.'